Taggrayt Ɣer taggara, ad d-nini dakken aseggem amutlay n tutlayt tamaziɣt yella-d si zik, ladɣa aseggem amutlay n tira-s. Aneggaru-a iɛedda-d ɣef talliyin yemgaraden ta ɣef tayeḍ; si tallit anda imezwura-nneɣ d lejdud-nneɣ uran s yizumal n tfinaɣ, sakin imi d-kecmen waɛraben, uran s ugemmay-nsen. Ma yella d aṛumi, mi d-yekcem yewwi-d yid-s tulmisin n tlaṭinit, yerna yura s-yes tutlayt tamaziɣt s yiswi n tussna n tutlayt-a d tmetti-ines akken ad yessiweḍ ad tt-yeḥkem. Maca aya yexdem azerrer* ɣef yimusnawen acku, agraw ameqqran n yimyura d yimusnilsen uran s tulmist-a, akken i d-yella usnerni-ines d ubeddel-ines seg tallit ɣer tayeḍ.